El 1831 es quedà orfe de pare i la seva mare el va enviar a Gibraltar per estudiar nàutica. El 1848 s'examinà de tercer pilot a Cartagena i el 1852 de segon pilot a Cadis. De primer pilot ho faria el 1866 a l'Havana. El 1846 va fer el primer viatge a Amèrica com a aprenent de pilot. Treballà com a capità de fragates mercants de la naviliera «Plandolit Hermanos» dedicada a fer rutes atlàntiques pel comerç de sucre, tabac i cotó. Alhora, amb el nom de ploma "«El corresponsal marítimo»" va escriure diverses cròniques dels indrets que visitava, que foren publicades entre 1861 i 1872 als diaris menorquins "El Diario de Menorca, El Menorquín, Diario de Mahón" i "El Constitucional". En les seves cròniques va descriure, entre d'altres, la guerra civil dels Estats Units i la Guerra dels Deu Anys (1868-1878) a Cuba.